Her gik man lige og troede, at hvis man handlede hos et stort veletableret firma, så ville man få en fair, seriøs og fremfor alt lovformelig behandling, men det synes ikke at være tilfældet med Elgiganten.
For et par måneder siden købte min søn en ny Samsung Galaxy hos Elgiganten. Han var glad for sin nye smartphone, som naturligvis straks kom i brug. En dag under havearbejde kort tid efter, lagde han telefonen i sin lomme, men glemte at han havde arbejdsbukser på, og fik den i stedet lagt ind i den sprække som der er i et par arbejdsbukser, så man kan komme til sine bukser indenunder. Telefonen gled derfor ned på indersiden af buksebenet, hen over foden og fald ud på jorden. På den lille rutchetur i lav fart var han så uheldig, at den fik en lille flænge i det ene hjørne af skærmen.
Når man har en ny telefon, skal den se perfekt ud, så min søn fandt en reparatør til at udskifte skærmen, og vel at mærke en reparatør med ordnede forhold.
Et par måneder efter går bagbeklædningen så løs på telefonen, og min søn indleverer den til Elgiganten.
Efter næsten 3 ugers ventetid får han telefonen retur med meldingen om at den ikke kan repareres, fordi der er foretaget uautoriseret indgreb, og at den brugte tape er uoriginal (Ok, så man kan altså ikke finde ud af at udskifte en strimmel tape - mystisk).
Min søn tager derfor hen til reparatøren, som kan oplyse, at det skam ikke er tapen der er noget galt med, men batteriet som er boblet op. Reparatøren vil gerne udskifte tapen gratis som service (GOD SERVICE), men oplyser, at bagbeklædningen vil gå af igen, fordi batteriet er defekt. Nå da da, det sagde Elgiganten ikke noget om!
Tilbage til Elgiganten. Nu er jeg som far også blevet nervøs, for jeg har jo hørt om Samsungs problemer med deres batterier som kan gå i brand når de er defekte.
Elgiganten afviser blankt overfor min søn at tage telefonen ind, igen med henvisning til det uautoriserede indgreb.
Hmmmm, jeg har arbejdet med marketing og produktudvikling på ledelsesplan i mere end 20 år og kender produktansvarsloven temmelig indgående. Derfor træder jeg nu til at blander mig, for nu er Elgiganten ude i noget snavs.
Trods min indblanding med oplysning om min baggrund, forsøger Elgiganten at skræmme os væk, og der skal hele 3 medarbejdere ind over, hvor jeg til sidst trækker dokumentationskortet og foreligger, at det ikke kun er mig der påstår at det er en valid reklamation, men at Forbrugerombudsmanden skam oplyser det samme (se forbrugerombudsmandens side. Tags. Afvise reklamation mobil).

Alligevel skal jeg/vi insistere på at få produktet send til reparation, og tilbyder endda at betale den strimmel tape der efter sigende skal skiftes (jf. første diagnose).
Efter yderligere 2 ugers ventetid får endelig besked.
Nu har Elgiganten skiftet forklaring, og har konstateret at batteriet er defekt (SURPRISE), men påstår at dette er blevet beskadiget ved udskiftningen af skærmen (øh, eller måske da de selv åbnede telefonen første gang!).
Jf. produktansvarsloven beder vi om en dokumentation for påstanden. Dernæst venter vi yderliger en uge, for nu at få en kort meddelelse:
"Efter en længere dialog med værkstedet, så har vi valgt ikke at dække omkostningerne i denne sag.
Det uautoriseret indgreb der har været i telefonen kan forsøge ESD skader på produktet, heribland batteriet." (de mener nok FORÅRSAGE, og HERIBLANDT)
En temmelig mangelfuld tilbagemelding, som det nu har taget Elgiganten mere end 4 uger at finde på!!! Og frem for alt ikke en særlig serviceorienteret besked - hvad er ESD? Er det mon noget man forventes at vide som forbruger - næppe!
Vi slår det op og lærer, at det handler om skadet grundet statisk elektricitet. Vi kontakter derfor en fagmand, som fortæller, at ESD skader kan ødelægge elektronikken -RAM, motherboard, kredsløb og den slags, men ikke et batteri, og at et batteri i øvrigt bliver frakoblet når man skifter skærm.
Hmmm, vi kan altså konstaterer, at Elgiganten ikke bare handler dybt ulovligt, bryder produktansvarsloven på en række områder og frem for alt kaster en sagesløs 18-årig dreng rundt i manegen med en række løgnagtige påstande, altimens han må undvære sin nye telefon han ellers var så glad for. Så glad, at han ofrede endnu en stor sum på at udskifte en skærm der blot havde en lille flænge i det ene hjørne.
Elgiganten har overtrådt produktansvarsloven ift:
- påstand med afvisning af reklamation på ufuldstændigt grundlag
- flere reparationsforsøg/diagnoseforsøg, med forskellige forklaringer
- Ufuldstændig afvisning på reklamation
- Åbenlys ukorrekt afvisning af reparation af fejl på produkt
- Alt for lang behandlingstid
- m.v., m.v., m.v.
SKAM JER ELGIGANTEN- sagen bliver nu overdraget til Forbrugerombudsmanden, hvor vi givetvis skal vente yderligere en rum tid, men I får ikke lov til at leve i synden.
FY FOR S....